xml version="1.0" encoding="UTF-8"?


Den Europæiske Unions C 287/2019


| | | |
| --- | --- | --- |
| | | ISSN 1977-0871 |
| Den Europæiske Unions Tidende | | C 287 |
| European flag | | |
| Dansk udgave | Meddelelser og oplysninger | 62. årgang 26. august 2019 |

---

| | | |
| --- | --- | --- |
| Indhold | | Side |
| | IV   Oplysninger | |
| | OPLYSNINGER FRA DEN EUROPÆISKE UNIONS INSTITUTIONER, ORGANER, KONTORER OG AGENTURER | |
| | Europa-Kommissionen | |
| 2019/C 287/01 | [Euroens vekselkurs](http://publications.europa.eu/resource/uriserv/OJ.C_.2019.287.01.0001.01.DAN.xhtml) | [1](#C_2019287DA.01000101.doc) |
| 2019/C 287/02 | [Udtalelse afgivet af Det Rådgivende Udvalg for Fusionskontrol på mødet den 28. november 2018 om et foreløbigt afgørelsesudkast i sag M.8797 — Thales/Gemalto — Referent: Luxembourg](http://publications.europa.eu/resource/uriserv/OJ.C_.2019.287.01.0002.01.DAN.xhtml) | [2](#C_2019287DA.01000201.doc) |
| 2019/C 287/03 | [Høringskonsulentens endelige rapport — Sag Thales/Gemalto (M.8797)](http://publications.europa.eu/resource/uriserv/OJ.C_.2019.287.01.0004.01.DAN.xhtml) | [4](#C_2019287DA.01000401.doc) |
| 2019/C 287/04 | [Resumé af Kommissionens afgørelse af 11. december 2018 om en fusions forenelighed med det indre marked og EØS-aftalen (Sag M.8797 — Thales/Gemalto) (meddelt under nummer C(2018) 222)](http://publications.europa.eu/resource/uriserv/OJ.C_.2019.287.01.0005.01.DAN.xhtml) ([1](#TN1)) | [5](#C_2019287DA.01000501.doc) |

---

| | | |
| --- | --- | --- |
| | V   Øvrige meddelelser | |
| | PROCEDURER VEDRØRENDE GENNEMFØRELSEN AF KONKURRENCEPOLITIKKEN | |
| | Europa-Kommissionen | |
| 2019/C 287/05 | [Anmeldelse af en planlagt fusion (Sag M.9471 — Clearlake/TA/DigiCert) — Behandles eventuelt efter den forenklede procedure](http://publications.europa.eu/resource/uriserv/OJ.C_.2019.287.01.0010.01.DAN.xhtml) ([1](#TN1)) | [10](#C_2019287DA.01001001.doc) |
| 2019/C 287/06 | [Anmeldelse af en planlagt fusion (Sag M.9518 — CPPIB/EQT/BNVC Group Holdings) — Behandles eventuelt efter den forenklede procedure](http://publications.europa.eu/resource/uriserv/OJ.C_.2019.287.01.0012.01.DAN.xhtml) ([1](#TN1)) | [12](#C_2019287DA.01001201.doc) |

---

| | |
| --- | --- |
| | --- |
| | (1)   EØS-relevant tekst. |

| | |
| --- | --- |
| DA | |

---

IV Oplysninger

OPLYSNINGER FRA DEN EUROPÆISKE UNIONS INSTITUTIONER, ORGANER, KONTORER OG AGENTURER

Europa-Kommissionen

| | | | |
| --- | --- | --- | --- |
| 26.8.2019 | DA | Den Europæiske Unions Tidende | C 287/1 |

---

Euroens vekselkurs [(1)](#ntr1-C_2019287DA.01000101-E0001)

23. august 2019

(2019/C 287/01)

1 euro =

| | | |
| --- | --- | --- |
| | Valuta | Kurs |
| USD | amerikanske dollar | 1,1065 |
| JPY | japanske yen | 117,79 |
| DKK | danske kroner | 7,4559 |
| GBP | pund sterling | 0,90453 |
| SEK | svenske kroner | 10,7165 |
| CHF | schweiziske franc | 1,0893 |
| ISK | islandske kroner | 138,10 |
| NOK | norske kroner | 9,9593 |
| BGN | bulgarske lev | 1,9558 |
| CZK | tjekkiske koruna | 25,769 |
| HUF | ungarske forint | 328,58 |
| PLN | polske zloty | 4,3550 |
| RON | rumænske leu | 4,7212 |
| TRY | tyrkiske lira | 6,3815 |
| AUD | australske dollar | 1,6396 |
| CAD | canadiske dollar | 1,4741 |
| HKD | hongkongske dollar | 8,6776 |
| NZD | newzealandske dollar | 1,7360 |
| SGD | singaporeanske dollar | 1,5360 |
| KRW | sydkoreanske won | 1 341,19 |
| ZAR | sydafrikanske rand | 16,8439 |
| CNY | kinesiske renminbi yuan | 7,8439 |
| HRK | kroatiske kuna | 7,3940 |
| IDR | indonesiske rupiah | 15 726,13 |
| MYR | malaysiske ringgit | 4,6362 |
| PHP | filippinske pesos | 58,008 |
| RUB | russiske rubler | 72,9469 |
| THB | thailandske bath | 33,997 |
| BRL | brasilianske real | 4,5224 |
| MXN | mexicanske pesos | 22,0041 |
| INR | indiske rupee | 79,3040 |

---

[(1)](#ntc1-C_2019287DA.01000101-E0001)  Kilde: Referencekurs offentliggjort af Den Europæiske Centralbank.

---

| | | | |
| --- | --- | --- | --- |
| 26.8.2019 | DA | Den Europæiske Unions Tidende | C 287/2 |

---

Udtalelse afgivet af Det Rådgivende Udvalg for Fusionskontrol på mødet den 28. november 2018 om et foreløbigt afgørelsesudkast i sag M.8797 — Thales/Gemalto

Referent: Luxembourg

(2019/C 287/02)

Fusion

| | | |
| --- | --- | --- |
| | 1. | Det rådgivende udvalg (10 medlemsstater) er enigt med Kommissionen i, at den anmeldte transaktion udgør en fusion som omhandlet i artikel 3, stk. 1, litra b), i Rådets forordning (EF) nr. 139/2004 af 20. januar 2004 om kontrol med fusioner og virksomhedsovertagelser [(1)](#ntr1-C_2019287DA.01000201-E0001). |

| | | |
| --- | --- | --- |
| | 2. | Det rådgivende udvalg (10 medlemsstater) er enigt med Kommissionen i, at den anmeldte transaktion har EU-dimension, jf. fusionsforordningens artikel 1, stk. 2. |

Markedsafgrænsning

| | | |
| --- | --- | --- |
| | 3. | Det rådgivende udvalg (10 medlemsstater) er enigt med Kommissionen i dens afgrænsning af de relevante produktmarkeder og geografiske markeder i udkastet til afgørelse. |

| | | | | | | | | | | | | | | |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| | 4. | Det rådgivende udvalg (10 medlemsstater) er navnlig enigt med Kommissionen i, at der bør skelnes mellem følgende produktmarkeder: | | | | --- | --- | | a) | hardwaresikkerhedsmoduler (»HSM'er«) til generelle formål — GP HSM'er | | | | | --- | --- | | b) | betalings-HSM'er | | | | | --- | --- | | c) | netværkskrypteringsudstyr og det snævrest mulige delsegment for data i bevægelse på lag 2 | | | | | --- | --- | | d) | fremstilling og levering af SIM-kort (i tidligere omsætningsled) og GSM-R-integration (i senere omsætningsled) | | | | | --- | --- | | e) | administrationsplatforme for OTA SIM-kort og GSM-R-integration | | | | | --- | --- | | f) | chipkort til adgangskontrol til anvendelse i forbindelse med fjernadministration af HSM'er (i tidligere omsætningsled) og markederne for GP HSM'er og betalings-HSM'er (i senere omsætningsled). | |

| | | | | | | | | | | | | | | |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| | 5. | Det rådgivende udvalg (10 medlemsstater) er enigt med Kommissionen i dens afgrænsning af de relevante geografiske markeder med hensyn til: | | | | --- | --- | | a. | EØS-markedet eller det globale GP HSM-marked | | | | | --- | --- | | b. | EØS-markedet eller det globale marked for betalings-HSM'er | | | | | --- | --- | | c. | det potentielle EØS-marked for netværkskrypteringsudstyr og det snævrest mulige delsegment for data i bevægelse på lag 2 | | | | | --- | --- | | d. | EØS-markedet for fremstilling og levering af SIM-kort i tidligere omsætningsled og det nationale marked eller EØS-markedet for GSM-R-integration i senere omsætningsled | | | | | --- | --- | | e. | EØS-markedet for administrationsplatforme for OTA SIM-kort i tidligere omsætningsled og det nationale marked eller EØS-markedet for GSM-R-integration i senere omsætningsled | | | | | --- | --- | | f. | EØS-markedet for chipkort til adgangskontrol til fjernadministration af HSM'er i tidligere omsætningsled og markederne for GP HSM'er og betalings-HSM'er i senere omsætningsled. | |

Konkurrencevurdering

| | | |
| --- | --- | --- |
| | 6. | Det rådgivende udvalg (10 medlemsstater) er enigt i Kommissionens vurdering af, at den anmeldte transaktion vil få ikkekoordinerede horisontale virkninger, som vil hæmme den effektive konkurrence på markedet for HSM'er til generelle formål i EØS eller globalt betydeligt, primært som følge af fjernelsen af det betydelige konkurrencepres, som Thales og Gemalto udøvede på hinanden, og det meget begrænsede antal troværdige alternative konkurrenter. |

| | | | | | | | | | | | | |
| --- | --- | --- | --- | --- | --- | --- | --- | --- | --- | --- | --- | --- |
| | 7. | Det rådgivende udvalg (10 medlemsstater) er enigt i Kommissionens vurdering af, at den anmeldte transaktion ikke vil hæmme den effektive konkurrence betydeligt i lyset af dens virkninger på følgende påvirkede markeder: | | | | --- | --- | | a. | EØS-markedet eller det globale marked for betalings-HSM'er | | | | | --- | --- | | b. | EØS-markedet eller det globale marked for netværkskrypteringsudstyr og det snævrest mulige delsegment for data i bevægelse på lag 2 | | | | | --- | --- | | c. | EØS-markedet for fremstilling og levering af SIM-kort i tidligere omsætningsled og det nationale marked eller EØS-markedet for GSM-R-integration i senere omsætningsled | | | | | --- | --- | | d. | EØS-markedet for administrationsplatforme for OTA SIM-kort i tidligere omsætningsled og det nationale marked eller EØS-markedet for GSM-R-integration i senere omsætningsled | | | | | --- | --- | | e. | EØS-markedet for chipkort til adgangskontrol til fjernadministration af HSM'er i tidligere omsætningsled og markederne for GP HSM'er og betalings-HSM'er i senere omsætningsled. | |

Tilsagn

| | | |
| --- | --- | --- |
| | 8. | Det rådgivende udvalg (10 medlemsstater) er enigt med Kommissionen i, at de tilsagn, som de anmeldende parter afgav den 9. november 2018 efter fusionsforordningens artikel 8, stk. 2, afhjælper de konkurrenceproblemer, som Kommissionen havde påpeget på EØS-markedet eller det globale marked for HSM'er til generelle formål. |

| | | |
| --- | --- | --- |
| | 9. | Det rådgivende udvalg (10 medlemsstater) er enigt med Kommissionens konklusion om, at den anmeldte transaktion sandsynligvis ikke vil hæmme den effektive konkurrence betydeligt på det indre marked eller en væsentlig del heraf, forudsat at de tilsagn, som de anmeldende parter afgav den 9. november 2018, opfyldes fuldt ud. |

| | | |
| --- | --- | --- |
| | 10. | Det rådgivende udvalg (10 medlemsstater) er enigt med Kommissionen i, at den anmeldte transaktion derfor skal erklæres forenelig med det indre marked i henhold til fusionsforordningens artikel 2, stk. 2, og artikel 8, stk. 2, samt EØS-aftalens artikel 57. |

---

[(1)](#ntc1-C_2019287DA.01000201-E0001)  [EUT L 24 af 29.1.2004, s. 1](http://publications.europa.eu/resource/oj/JOL_2004_024_R_TOC) (»fusionsforordningen«).

---

| | | | |
| --- | --- | --- | --- |
| 26.8.2019 | DA | Den Europæiske Unions Tidende | C 287/4 |

---

Høringskonsulentens endelige rapport [(1)](#ntr1-C_2019287DA.01000401-E0001)

Sag Thales/Gemalto

(M.8797)

(2019/C 287/03)

1.

Den 18. juni 2018 modtog Kommissionen anmeldelse af en planlagt fusion, hvorved Thales S.A. (»Thales«) erhverver kontrol, jf. artikel 3, stk. 1, litra b), i Rådets forordning (EF) nr. 139/2004 af 20. januar 2004 om kontrol med fusioner og virksomhedsovertagelser (»fusionsforordningen«) [(2)](#ntr2-C_2019287DA.01000401-E0002), over hele Gemalto N.V. (»Gemalto«) (den »planlagte transaktion«).

2.

Kommissionen vedtog den 23. juli 2018 en afgørelse om at indlede proceduren efter artikel 6, stk. 1, litra c), i fusionsforordningen, hvori den anførte, at der var alvorlig tvivl om den planlagte transaktions forenelighed med det indre marked og EØS-aftalen. Den 21. august 2018 fremsendte Thales skriftlige bemærkninger til denne afgørelse.

3.

Thales afgav et første tilbud om tilsagn den 1. oktober 2018 for at afhjælpe de konkurrenceproblemer, der blev påpeget af Kommissionen. Kommissionen igangsatte en markedstest af disse tilsagn den 11. oktober 2018. På baggrund af tilbagemeldinger fra Kommissionens markedstest af denne pakke fremlagde Thales reviderede tilsagn den 7. november 2018 (de »endelige tilsagn«).

4.

Kommissionen fremsendte ingen klagepunktsmeddelelse efter artikel 13, stk. 2, i Kommissionens forordning (EF) nr. 802/2004 [(3)](#ntr3-C_2019287DA.01000401-E0003). Der var ingen formel mundtlig høring efter samme forordnings artikel 14.

5.

En interesseret tredjepart blev hørt i denne sag.

6.

I udkastet til afgørelse erklæres det, at de endelige tilsagn kan fjerne den alvorlige tvivl om den planlagte transaktions forenelighed med det indre marked og EØS-aftalen. Den planlagte fusion erklæres derfor forenelig med det indre marked og EØS-aftalen, forudsat at visse betingelser og forpligtelser opfyldes.

7.

Som helhed finder jeg, at parternes ret til en effektiv udøvelse af deres procedurerettigheder er blevet respekteret i denne sag.

Bruxelles, den 29. november 2018

Joos STRAGIER

---

[(1)](#ntc1-C_2019287DA.01000401-E0001)  I henhold til artikel 16 og 17 i afgørelse 2011/695/EU vedtaget af formanden for Europa-Kommissionen af 13. oktober 2011 om høringskonsulentens funktion og kompetenceområde under behandlingen af visse konkurrencesager ([EUT L 275 af 20.10.2011, s. 29](http://publications.europa.eu/resource/oj/JOL_2011_275_R_TOC)) (»afgørelse 2011/695/EU«).

[(2)](#ntc2-C_2019287DA.01000401-E0002)  [EUT L 24 af 29.1.2004, s. 1](http://publications.europa.eu/resource/oj/JOL_2004_024_R_TOC).

[(3)](#ntc3-C_2019287DA.01000401-E0003)  Kommissionens forordning (EF) nr. 802/2004 af 7. april 2004 om gennemførelse af Rådets forordning (EF) nr. 139/2004 om kontrol med fusioner og virksomhedsovertagelser ([EUT L 133 af 30.4.2004, s. 1](http://publications.europa.eu/resource/oj/JOL_2004_133_R_TOC). Berigtigelse i [EUT L 172 af 6.5.2004, s. 9](http://publications.europa.eu/resource/oj/JOL_2004_172_R_TOC)).

---

| | | | |
| --- | --- | --- | --- |
| 26.8.2019 | DA | Den Europæiske Unions Tidende | C 287/5 |

---

Resumé af Kommissionens afgørelse

af 11. december 2018

om en fusions forenelighed med det indre marked og EØS-aftalen

(Sag M.8797 — Thales/Gemalto)

(meddelt under nummer C(2018) 222)

(Kun den engelske udgave er autentisk)

(EØS-relevant tekst)

(2019/C 287/04)

Den 11. december 2018 vedtog Kommissionen en afgørelse i en fusionssag i medfør af Rådets forordning (EF) nr. 139/2004 af 20. januar 2004 om kontrol med fusioner og virksomhedsovertagelser [(1)](#ntr1-C_2019287DA.01000501-E0001)
, særlig artikel 8, stk. 1. En ikkefortrolig version af hele afgørelsen, alt efter omstændighederne, i form af en foreløbig udgave, findes på sagens autentiske sprog på Generaldirektoratet for Konkurrences hjemmeside på følgende adresse: http://ec.europa.eu/competition/elojade/isef/case\_details.cfm?proc\_code=2\_M\_8797.

I.   SAGSFORLØB

| | | |
| --- | --- | --- |
| | (1) | Den 18. juni 2018 modtog Europa-Kommissionen (»Kommissionen«) i overensstemmelse med artikel 4 i fusionsforordningen [(2)](#ntr2-C_2019287DA.01000501-E0002) anmeldelse af en fusion, hvorved Thales S.A. (»Thales« eller den »anmeldende part«, Frankrig) erhverver kontrol, jf. fusionsforordningens artikel 3, stk. 1, litra b), over hele Gemalto N.V. (»Gemalto«, Nederlandene) (»transaktionen«) [(3)](#ntr3-C_2019287DA.01000501-E0003). Thales og Gemalto benævnes herefter under ét »parterne«. |

| | | |
| --- | --- | --- |
| | (2) | Efter en foreløbig gennemgang af anmeldelsen og på grundlag af markedsundersøgelsen i første fase konkluderede Kommissionen, at transaktionen rejste alvorlig tvivl med hensyn til dens forenelighed med det indre marked i forhold til markedet for hardwaresikkerhedsmoduler (»HSM'er«), og vedtog den 23. juli 2018 en afgørelse om at indlede proceduren efter artikel 6, stk. 1, litra c), i fusionsforordningen (»afgørelsen i henhold til artikel 6, stk. 1, litra c)«). |

| | | |
| --- | --- | --- |
| | (3) | Den 26. juli 2018 blev anden fase af undersøgelsesperioden forlænget med 20 arbejdsdage efter anmodning fra den anmeldende part i henhold til fusionsforordningens artikel 10, stk. 3, andet afsnit, første punktum. |

| | | |
| --- | --- | --- |
| | (4) | Den 21. august 2018 fremsendte den anmeldende part sine skriftlige bemærkninger til afgørelsen i henhold til artikel 6, stk. 1, litra c), (»svaret på afgørelsen i artikel 6, stk. 1, litra c)«). |

| | | |
| --- | --- | --- |
| | (5) | Den 10. oktober 2018 afgav den anmeldende part tilsagn i henhold til fusionsforordningens artikel 8, stk. 2, om at afhjælpe de konkurrenceproblemer, der blev påpeget af Kommissionen. |

| | | |
| --- | --- | --- |
| | (6) | Den 7. november 2018 afgav den anmeldende part reviderede tilsagn i henhold til fusionsforordningens artikel 8, stk. 2, om at afhjælpe de konkurrenceproblemer, der blev påpeget af Kommissionen. |

II.   PARTERNE OG TRANSAKTIONEN

| | | |
| --- | --- | --- |
| | (7) | Thales er en international koncern, der er registreret i Frankrig og noteret på Euronext-børsen i Paris. Thales er aktiv globalt inden for luft- og rumfart, transport på landjorden, forsvar og sikkerhed. I 2017 havde Thales globale indtægter på 15,8 mia. EUR, virksomheden opererede i 56 lande og havde 64 100 ansatte. |

| | | |
| --- | --- | --- |
| | (8) | Gemalto er en international digital sikkerhedsvirksomhed, der er registreret i Nederlandene og noteret på Euronext-børsen i Paris og Amsterdam. Gemalto er aktiv globalt på seks hovedforretningsområder: i) mobilplatforme og -tjenester, ii) indlejret mobilsoftware og mobilprodukter, iii) betalingstjenester, iv) statslige programmer, v) kommunikation mellem maskiner (tingenes internet eller »IoT«) og vi) virksomhedssikkerhed. Gemalto blev dannet i 2006 ved en fusion af Axalto Holding N.V. og Gemplus International S.A. I 2017 havde Gemalto globale indtægter på ca. 3 mia. EUR, virksomheden opererede i 47 lande og havde 15 000 ansatte. |

| | | |
| --- | --- | --- |
| | (9) | Ifølge en fusionsaftale (»fusionsaftalen«), der blev indgået den 17. december 2017, vil Thales erhverve alle ordinære aktier og amerikanske aktier (depository shares) i Gemalto, der er udstedt og i omløb, gennem et anbefalet fuldt offentligt tilbud underlagt nederlandsk lovgivning, som navnlig vil blive udvidet til at omfatte Frankrig og USA. Tilbuddet er betinget af opfyldelse af eller dispensation fra sædvanlige betingelser, herunder men ikke begrænset til: i) myndighedsgodkendelser, ii) accept af mindst 67 % af aktierne i Gemalto, iii) ingen væsentlige skadelige virkninger, iv) ingen væsentlig misligholdelse af fusionsaftalen, og v) ingen bedre tilbud afgivet eller accepteret. |

| | | |
| --- | --- | --- |
| | (10) | Derfor vil transaktionen udgøre en fusion som omhandlet i fusionsforordningens artikel 3, stk. 1, litra b). |

III.   EU-DIMENSION

| | | |
| --- | --- | --- |
| | (11) | Transaktionen har EU-dimension som defineret i fusionsforordningens artikel 1, stk. 2. |

IV.   RELEVANTE MARKEDER

| | | |
| --- | --- | --- |
| | (12) | I afgørelsen udpeges følgende relevante markeder: HSM'er til generelle formål (General Purpose (GP) HSMs), betalings-HSM'er (Payment HSMs), krypteringssoftware, udstyr til netværkskryptering af data i bevægelse, fremstilling og levering af SIM-kort og platforme til administration af OTA SIM-kort. |

a.   GP HSM'er og betalings-HSM'er

| | | |
| --- | --- | --- |
| | (13) | I lyset af resultaterne af markedsundersøgelsen i fase I og II finder Kommissionen, at der er et særskilt marked for GP HSM'er og betalings-HSM'er. |

| | | |
| --- | --- | --- |
| | (14) | Med hensyn til substitution på efterspørgselssiden er der ingen substitution på efterspørgselssiden, da i) GP og betalings-HSM'er er udformet og godkendt til forskellige anvendelser, ii) GP og betalings-HSM'er er meget forskellige rent teknisk, iii) GP og betalings-HSM'er har forskellige kommercielle anvendelser, (iv) den forskellige prissætning af GP og betalings-HSM'er afspejler deres forskellige funktioner/anvendelser og v) GP og betalings-HSM-kunder har forskellige indkøbsmønstre. |

| | | |
| --- | --- | --- |
| | (15) | Med hensyn til substitution på udbudssiden er der ingen substitution på udbudssiden, da i) udformningen af GP og betalings-HSM'er er baseret på forskellige teknologier, ii) leverandører af GP og betalings-HSM'er er omfattet af forskellige certificeringsprocesser, iii) konkurrenter inden for GP og betalings-HSM'er er forskellige og iv) konkurrenter inden for GP og betalings-HSM'er ikke uden videre eller hurtigt kan begynde at levere den anden HSM-type som reaktion på en prisstigning. |

| | | |
| --- | --- | --- |
| | (16) | Kommissionens undersøgelse bekræftede, at GP og betalings-HSM'er er forskelligt udformet, både med hensyn til hardware og software. Selv om forskellene med hensyn til hardware måske ikke er lige så åbenlyse (Securosys hævder, at virksomheden kunne påbegynde udviklingen af en betalings-HSM på grundlag af sin GP HSM-platform, og Futurex mener ligeledes, at der primært er forskelle med hensyn til firmware og ikke hardware), udgør softwaren langt den største del af investeringen, og den synes at være klart forskellig alt efter dens særlige anvendelser. For at få certificeret projekter af fælles interesse skal betalings-HSM'er bl.a. opfylde strenge fysiske og logiske sikkerhedskrav. Det forhold, at de fleste udvidelser fra et HSM-marked til et andet gennem de senere år er sket ved opkøb, støtter argumentet om, at det ikke er let for producenter af en bestemt HSM-type at udvikle en anden type. |

| | | |
| --- | --- | --- |
| | (17) | Med hensyn til afgrænsningen af det geografiske marked er Kommissionen af den opfattelse, at markedet for henholdsvis GP og betalings-HSM'er som minimum er EØS-markedet eller det globale marked, men at dette spørgsmål kan stå åbent, da konkurrencevurderingen ikke ændres for de forskellige geografiske niveauer. |

b.   Andre relevante produktmarkeder

| | | |
| --- | --- | --- |
| | (18) | Kommissionen vurderede også mulige markeder for krypteringssoftware, sikkerhedsevalueringstjenester, administration af SIM-kort og OTA SIM og for chipkort til adgangskontrol. |

| | | |
| --- | --- | --- |
| | (19) | Krypteringssoftware: Kommissionen vurderede, om i) krypteringssoftware kan opdeles yderligere i segmenter for data i brug, data i hvile og data i bevægelse samt i eventuelle yderligere delsegmenteringer baseret på krypteringsniveau og -lag, og om ii) udstyr til netværkskryptering af data i bevægelse kan udgøre et særskilt marked. I forbindelse med denne afgørelse er det ikke er nødvendigt at tage stilling til den nøjagtige afgrænsning af produktmarkedet, da transaktionen ikke vil hæmme den effektive konkurrence betydeligt under nogen form for plausibel afgrænsning af markedet, herunder de snævrest mulige markeder for i) krypteringssoftware for data i hvile/i brug og eventuelle yderligere delsegmenter opdelt efter krypteringsniveau (på lager-/disk-, fil-/mappe-, database- eller applikationsniveau, tokenisering og datamaskering osv.) og ii) udstyr til netværkskryptering af data i bevægelse og eventuelle delsegmenter opdelt efter netværkskrypteringslag. Med hensyn til det relevante geografiske marked for krypteringssoftware og netværkskrypteringsudstyr mente Kommissionen, at markedet er det globale marked eller i det mindste EØS-markedet. |

| | | |
| --- | --- | --- |
| | (20) | Sikkerhedsevalueringstjenester: Kommissionen vurderede, om produktmarkedet består af alle former for (cyber)sikkerhedsevalueringstjenester, eller om der er særskilte markeder for eventuelle opdelinger af disse tjenester på grundlag af den certificering, som laboratoriet blev akkrediteret til, og konkluderede, at det ikke nødvendigt at tage stilling til afgrænsningen af markedet, da transaktionen ikke vil hæmme den effektive konkurrence betydeligt under nogen form for plausibel afgrænsning af markedet, herunder det snævrest mulige marked for CSPN-sikkerhedsevalueringstjenester. Spørgsmålet om, hvorvidt det geografiske marked for (cyber)sikkerhedsevalueringstjenester er det globale marked eller EØS-markedet, kan stå åbent. |

| | | |
| --- | --- | --- |
| | (21) | Administration af SIM-kort og OTA SIM: Kommissionen bekræfter i overensstemmelse med sin afgørelsespraksis, at det relevante produktmarked er markedet for administrations- og tjenesteplatforme for OTA SIM-kort. Kommissionen tager ikke stilling til spørgsmålet om, hvorvidt markedet for fremstilling og levering af SIM-kort udgør et særskilt marked, og om GSM-R-integrationen udgør et særskilt marked, da transaktionen ikke vil hæmme den effektive konkurrence betydeligt under nogen form for plausibel afgrænsning af markedet, herunder det snævrest mulige marked for fremstilling og levering af SIM-kort og integration af GSM-R. Det relevante geografiske marked for i) fremstilling og levering af SIM-kort og for ii) administrations- og tjenesteplatforme for OTA SIM-kort er som minimum EØS-markedet, hvis ikke det globale marked. Med hensyn til GSM-R-integration mener Kommissionen, at markedet er hele EØS eller det globale marked. |

| | | |
| --- | --- | --- |
| | (22) | Chipkort til adgangskontrol: Det er ikke nødvendigt at tage stilling til den nøjagtige afgrænsning af produktmarkedet, da transaktionen ikke vil hæmme den effektive konkurrence betydeligt under nogen form for plausibel afgrænsning af markedet, herunder det snævrest mulige marked for i) fysiske og ii) logiske chipkort til adgangskontrol med mikroprocessor. Det er ikke nødvendigt at tage stilling til den nøjagtige afgrænsning af det geografiske marked. |

V.   KONKURRENCEVURDERING

| | | |
| --- | --- | --- |
| | (23) | Kommissionens konkurrencevurdering er baseret på enhver kvalitativ og kvantitativ dokumentation i sagsakterne, navnlig resultaterne af markedsundersøgelsen, parternes egne interne dokumenter, rekonstruktionen af markedet samt målrettede interview med markedsdeltagerne. |

| | | | | | | | | |
| --- | --- | --- | --- | --- | --- | --- | --- | --- |
| | (24) | Transaktionen berører følgende markeder horisontalt: | | | | --- | --- | | 1) | markedet for GP HSM'er | | | | | --- | --- | | 2) | markedet for betalings-HSM'er | | | | | --- | --- | | 3) | det potentielle marked for netværkskrypteringsudstyr og det snævrest mulige delsegment for data i bevægelse på lag 2 på EØS-markedet. | |

| | | | | | | |
| --- | --- | --- | --- | --- | --- | --- |
| | (25) | Transaktionen berører en række markeder vertikalt som følge af forbindelserne mellem følgende markeder: | | | | --- | --- | | 1) | EØS-markedet for fremstilling og levering af SIM-kort i tidligere omsætningsled (hvor Gemaltos markedsandel er [30-40] %) og det nationale marked eller EØS-markedet for GSM-R-integration i senere omsætningsled | | | | | --- | --- | | 2) | EØS-markedet for administrationsplatforme for OTA SIM-kort i tidligere omsætningsled (hvor Gemaltos markedsandel er ca. [40-50] %) og det nationale marked eller EØS-markedet for GSM-R-integration i senere omsætningsled. | |

a.   GP HSM'er

| | | |
| --- | --- | --- |
| | (26) | Ifølge Kommissionens rekonstruktion af markedet har Thales og Gemalto en samlet markedsandel i 2017 på [70-80] % for GP HSM'er (Thales: [30-40] %, Gemalto: [30-40] %). Dette tal på 70-80 % bekræftes af andre markedsdeltagere. |

| | | |
| --- | --- | --- |
| | (27) | Markedsundersøgelsen bekræftede, at Thales og Gemalto er hinandens tætteste konkurrenter. Begge parter synes at spille en rolle som en vigtig konkurrencefaktor på markedet. Thales og Gemalto udbyder produkter med meget lignende egenskaber, og Thales' og Gemaltos GP HSM'er er navnlig programmerbare. Begge parter foretager omfattende investeringer i FoU. Der er kun et begrænset antal alternative GP HSM-udbydere, hvis rolle og markedsandele er betydeligt mindre end parternes. Der er kun én anden aktør ud over Gemalto, som betragtes som en egentlig konkurrent til Thales. |

| | | |
| --- | --- | --- |
| | (28) | Med hensyn til det pres, der udøves af cloududbydere, er det Kommissionens opfattelse, at der fortsat vil være efterspørgsel efter HSM'er i lokale miljøer. Markedsundersøgelsen i fase I og fase II har vist, at cloudbaserede løsninger stadig er i deres vorden på trods af den forventede vækst i skyen, og at de kun påvirker nye applikationer, da ældre applikationer fortsat er koblet til den eksisterende HSM-baserede infrastruktur. Der vil fortsat være efterspørgsel efter HSM'er i lokale miljøer, både på grund af ældre applikationer, af tillidsmæssige årsager og på grund af behovet for at sikre maksimal sikkerhed for nøglerne og de krypterede data. |

| | | |
| --- | --- | --- |
| | (29) | Traditionelle HSM-producenter såsom Thales, Gemalto og Utimaco synes at være førende inden for udvikling af one-stop-shop-løsninger, der passer til kunder, der ønsker at dele data (og således at få adgang til krypteringsnøgler) på tværs af lokale miljøer og cloudmiljøer. Ifølge parterne supplerede Thales og Gemalto hinanden. Gemalto har således introduceret Data Protection on Demand (DPoD) med fokus på HSM og KMS (Key Management Service — nøgleadministration) som en tjeneste (aaS), og Thales har haft fokus på nøgleportabilitet med Bring Your Own Key (BYOK). Begge løsninger har til formål at lette kundernes aktiviteter på tværs af flere skyer. |

| | | |
| --- | --- | --- |
| | (30) | Kommissionen finder, at transaktionen vil hæmme den effektive konkurrence betydeligt, i hvert fald på EØS-markedet for GP HSM'er. |

b.   Betalings-HSM'er

| | | |
| --- | --- | --- |
| | (31) | Gemaltos markedsandel på EØS-markedet for betalings-HSM'er er [5-10] % i 2017. Thales er den vigtigste aktør på dette marked, og Gemalto har en betydeligt lavere markedsandel og har genereret meget lave indtægter i EØS, der har været stabile de sidste tre år. |

| | | |
| --- | --- | --- |
| | (32) | Kommissionen mener ikke, at Thales og Gemalto er nære konkurrenter på dette marked. |

| | | |
| --- | --- | --- |
| | (33) | Kommissionen finder, at den fusionerede enhed efter transaktionen fortsat vil stå over for stærk konkurrence fra de øvrige producenter af betalings-HSM'er såsom Atos, DocuSign, Futurex, MicroFocus, Prism, Realsec, Ultra Electronics og Utimaco. |

| | | |
| --- | --- | --- |
| | (34) | På baggrund af ovenstående finder Kommissionen ikke, at transaktionen vil få ikkekoordinerede horisontale virkninger, i hvert fald ikke på EØS-markedet for betalings-HSM'er. |

c.   Netværkskrypteringsudstyr

| | | |
| --- | --- | --- |
| | (35) | Parternes samlede markedsandel udgør [20-30] % (Thales [0-5] %) i EØS og [30-40] % på det globale marked (Thales [0-5] %). Thales' og Gemaltos nuværende aktiviteter på markedet for netværkskrypteringsudstyr og det smalleste hypotetiske marked for netværkskrypteringsudstyr på lag 2 er meget begrænset. Netkrypteringsrummet på lag 2 udgør en meget lille del af markedet for netværkskryptering, som er meget konkurrencepræget, herunder med mange aktører, der udbyder særskilte netværkskrypteringsprodukter. Markedsundersøgelsen viste klart, at respondenterne er neutrale med hensyn til indvirkningen på markedet for krypteringssoftware, uanset den nøjagtige afgrænsning af produktmarked og geografisk marked. På baggrund af ovenstående er Kommissionen af den opfattelse, at transaktionen ikke vil hæmme den effektive konkurrence betydeligt på dette marked. |

d.   Ikkehorisontale overlapninger

| | | |
| --- | --- | --- |
| | (36) | For så vidt angår i) Gemaltos aktiviteter på markedet for fremstilling og levering af SIM-kort i tidligere omsætningsled og Thales' aktiviteter på markedet for GSM-R-integration i senere omsætningsled og ii) Gemaltos aktiviteter på markedet for levering af administrationsplatforme for OTA SIM-kort i tidligere omsætningsled og Thales' aktiviteter på markedet for GSM-R-integration i senere omsætningsled, finder Kommissionen ikke, at transaktionen vil hæmme den effektive konkurrence betydeligt. |

e.   Konklusion

| | | |
| --- | --- | --- |
| | (37) | Kommissionen konkluderer derfor, at transaktionen vil hæmme den effektive konkurrence betydeligt, i hvert fald på EØS-markedet for GP HSM'er. |

VI.   PARTERNES TILSAGN

| | | |
| --- | --- | --- |
| | (38) | For at afhjælpe ovennævnte konkurrenceproblemer på markedet for GP HSM'er har parterne afgivet nedennævnte tilsagn. |

| | | |
| --- | --- | --- |
| | (39) | Tilsagnene består af afhændelsen af Thales' globale GP HSM-virksomhed, der markedsføres under nShield-varemærket (den »frasolgte virksomhed«). Den frasolgte virksomhed er i øjeblikket integreret i Thales eSecurity, en forretningsenhed, der udøver aktiviteter inden for databeskyttelse, herunder GP HSM'er, betalings-HSM'er, nøgleadministration og krypteringssoftware. |

| | | |
| --- | --- | --- |
| | (40) | De vigtigste materielle aktiver, der indgår i overdragelsen, er anlægsområder (i form af lejeaftaler) samt hele færdigvarelageret, forsyninger, værktøj, prøvningsudstyr, salgs- og reklamemateriale, produktdokumentation og brugervejledninger relateret til den frasolgte virksomhed. |

| | | |
| --- | --- | --- |
| | (41) | Hvad angår immaterielle aktiver, omfatter den frasolgte virksomhed overdragelse eller licensering (alt efter hvad der er relevant) af de følgende vigtigste immaterielle aktiver: i) alle registrerede nShield-varemærker og -patenter, ii) alle yderligere ikkeregistrerede intellektuelle ejendomsrettigheder, herunder knowhow, prøvningsprocedurer, fremstillingsprocesser, produktdesign, forretningshemmeligheder, kildekode og tilknyttede redskaber og biblioteker (herunder produktspecifikationer og kvalitetskontrolstandarder), iii) alle nShield-vareenheder anført i nShield-prislisten, iv) overdragelse af den del af enhver indlicensiering, der er nødvendig for driften af (eller på anden måde anvendes af) den frasolgte virksomhed, v) al FoU-dokumentation vedrørende produkter, der i øjeblikket markedsføres (eller er bestemt til markedsføring) under nShield-varemærket. |

| | | |
| --- | --- | --- |
| | (42) | Med hensyn til krav til køber suppleres standardteksten vedrørende krav til køber med et yderligere krav om, at »køberen skal være en spiller med betydelig erfaring med HSM'er eller på et nært beslægtet område, f.eks. datasikkerhed, nyde stor tillid og have et godt omdømme på disse områder blandt EØS-baserede kunder. Køberen skal ved fremlæggelse af en forretningsplan på tidspunktet for godkendelsen af køberen dokumentere sin evne og ekspertise til på pålidelig vis at levere de relevante produkter og tjenesteydelser til kunder i EØS, herunder også sikkerhedsapplikationer til virksomheder, ved brug af egne og den frasolgte virksomheds aktiver, og at der er udarbejdet tilstrækkelig konkrete planer for gennemførelse af i) alle nødvendige skridt for at opnå og fortsat opnå alle de certificeringer og ajourføringer heraf, der er nødvendige for at kunne levere GP HSM'er i EØS, og ii) den nødvendige FoU med henblik på videreudvikling af den frasolgte virksomhed«. |

| | | |
| --- | --- | --- |
| | (43) | Kommissionen mener, at omfanget af den frasolgte virksomhed er tilstrækkeligt, da tilsagnene vil fjerne alle overlapninger mellem parterne på det globale GP HSM-marked. Tilsagnene er derfor i princippet egnede til at afhjælpe de påviste konkurrenceproblemer. Den frasolgte virksomhed omfatter alle aktiver og det meste af det personale, der i dag er involveret i driften af GP HSM-virksomheden, og omfanget er derfor tilstrækkeligt, da det omfatter alle de aktiver, der er nødvendige for virksomhedens levedygtighed og konkurrenceevne. |

| | | |
| --- | --- | --- |
| | (44) | Kommissionen finder i afgørelsen, at tilsagnene på en klar måde kan fjerne den alvorlige tvivl om transaktionens forenelighed med det indre marked. |

VII.   KONKLUSION OG FORSLAG

| | | |
| --- | --- | --- |
| | (45) | Det konkluderes i afgørelsen, at transaktionen ikke vil hæmme den effektive konkurrence betydeligt på det indre marked eller en væsentlig del heraf, forudsat at de af parterne afgivne tilsagn opfyldes fuldt ud. |

| | | |
| --- | --- | --- |
| | (46) | I afgørelsen erklæres transaktionen derfor forenelig med det indre marked i henhold til fusionsforordningens artikel 2, stk. 2, og artikel 8, stk. 2. |

---

[(1)](#ntc1-C_2019287DA.01000501-E0001)  [EUT L 24 af 29.1.2004, s. 1](http://publications.europa.eu/resource/oj/JOL_2004_024_R_TOC).

[(2)](#ntc2-C_2019287DA.01000501-E0002)  [EUT L 24 af 29.1.2004, s. 1](http://publications.europa.eu/resource/oj/JOL_2004_024_R_TOC). Med virkning fra den 1. december 2009 er der ved traktaten om Den Europæiske Unions funktionsmåde (»TEUF«) foretaget en række ændringer, såsom udskiftning af »Fællesskabet« med »Unionen« og »fællesmarkedet« med »det indre marked«. Terminologien i TEUF vil blive anvendt i dette resumé.

[(3)](#ntc3-C_2019287DA.01000501-E0003)  [EUT C 222 af 26.6.2018, s. 19](http://publications.europa.eu/resource/oj/JOC_2018_222_R_TOC).

---

V Øvrige meddelelser

PROCEDURER VEDRØRENDE GENNEMFØRELSEN AF KONKURRENCEPOLITIKKEN

Europa-Kommissionen

| | | | |
| --- | --- | --- | --- |
| 26.8.2019 | DA | Den Europæiske Unions Tidende | C 287/10 |

---

Anmeldelse af en planlagt fusion

(Sag M.9471 — Clearlake/TA/DigiCert)

Behandles eventuelt efter den forenklede procedure

(EØS-relevant tekst)

(2019/C 287/05)

1.

Den 12. august 2019 modtog Kommissionen i overensstemmelse med artikel 4 i Rådets forordning (EF) nr. 139/2004 [(1)](#ntr1-C_2019287DA.01001001-E0001) anmeldelse af en planlagt fusion.

Anmeldelsen vedrører virksomhederne:

| | |
| --- | --- |
| — | Clearlake Capital Group, L.P. (»Clearlake«, USA) |

| | |
| --- | --- |
| — | TA Associates Management, L.P. (»TA«, USA) |

| | |
| --- | --- |
| — | DigiCert Parent Inc (»DigiCert«, USA). |

Clearlake og TA erhverver fælles kontrol, jf. fusionsforordningens artikel 3, stk. 1, litra b), over hele DigiCert.

Den planlagte fusion gennemføres gennem opkøb af aktier.

2.

De deltagende virksomheder er aktive på følgende områder:

—   Clearlake: investering i private equity med porteføljevirksomheder inden for software og teknologibaserede tjenester, energi og industrivarer samt forbrugerprodukter/tjenester

—   TA: investering i private equity med porteføljevirksomheder inden for forskellige brancher, herunder virksomhedsservice, forbrug, finansielle tjenester sundhedspleje og teknologi

—   DigiCert: virksomhedsløsninger til sikkerhedsteknologi og/eller softwareløsninger med vægt på skalerbare digitale certifikater for høj sikkerhed (herunder navnlig TLS/SSL-certifikater) og PKI-baserede identitets- og krypteringsløsninger.

3.

Efter en foreløbig gennemgang af sagen finder Kommissionen, at den anmeldte fusion muligvis er omfattet af fusionsforordningen. Den har dog endnu ikke taget endelig stilling hertil.

Det bemærkes, at denne sag eventuelt vil blive behandlet efter den forenklede procedure i overensstemmelse med meddelelse fra Kommissionen om en forenklet procedure for behandling af bestemte fusioner efter Rådets forordning (EF) nr. 139/2004 [(2)](#ntr2-C_2019287DA.01001001-E0002).

4.

Kommissionen opfordrer alle interesserede tredjeparter til at fremsætte eventuelle bemærkninger til den planlagte fusion.

Alle bemærkninger skal være Kommissionen i hænde senest 10 dage efter offentliggørelsen af denne meddelelse. Angiv altid referencen:

M.9471 — Clearlake/TA/DigiCert

Bemærkningerne kan sendes til Kommissionen pr. e-mail, fax eller brev. Benyt venligst følgende kontaktoplysninger:

| |
| --- |
| E-mail: COMP-MERGER-REGISTRY@ec.europa.eu |
| Fax +32 22964301 |
| Postadresse: |
| Europa-Kommissionen |
| Generaldirektoratet for Konkurrence |
| Registreringskontoret for fusioner |
| 1049 Bruxelles/Brussel |
| BELGIEN |

---

[(1)](#ntc1-C_2019287DA.01001001-E0001)  [EUT L 24 af 29.1.2004, s. 1](http://publications.europa.eu/resource/oj/JOL_2004_024_R_TOC) (»fusionsforordningen«).

[(2)](#ntc2-C_2019287DA.01001001-E0002)  [EUT C 366 af 14.12.2013, s. 5](http://publications.europa.eu/resource/oj/JOC_2013_366_R_TOC).

---

| | | | |
| --- | --- | --- | --- |
| 26.8.2019 | DA | Den Europæiske Unions Tidende | C 287/12 |

---

Anmeldelse af en planlagt fusion

(Sag M.9518 — CPPIB/EQT/BNVC Group Holdings)

Behandles eventuelt efter den forenklede procedure

(EØS-relevant tekst)

(2019/C 287/06)

1.

Den 20. august 2019 modtog Kommissionen i overensstemmelse med artikel 4 i Rådets forordning (EF) nr. 139/2004 [(1)](#ntr1-C_2019287DA.01001201-E0001) anmeldelse af en planlagt fusion.

Anmeldelsen vedrører følgende virksomheder:

| | |
| --- | --- |
| — | EQT Fund Management S.à r.l. (»EQT«, Luxembourg) |

| | |
| --- | --- |
| — | Canada Pension Plan Investment Board (»CPPIB«, Canada) |

| | |
| --- | --- |
| — | BNVC Group Holdings, Inc. (»BNVC Group Holdings«, USA). |

EQT og CPPIB erhverver fælles kontrol, jf. fusionsforordningens artikel 3, stk. 1, litra b), over hele BNVC Group Holdings.

Den planlagte fusion gennemføres gennem opkøb af aktier.

2.

De deltagende virksomheder er aktive på følgende områder:

—   EQT: investeringsfond

—   CPPIB: investeringsforvaltning

—   BNVC Group Holdings: holdingselskab for Waystar, der udbyder løsninger til indtægtsstyring til sundhedssystemer og -udbydere i USA.

3.

Efter en foreløbig gennemgang af sagen finder Kommissionen, at den anmeldte fusion muligvis er omfattet af fusionsforordningen. Den har dog endnu ikke taget endelig stilling hertil.

Det bemærkes, at denne sag eventuelt vil blive behandlet efter den forenklede procedure i overensstemmelse med meddelelse fra Kommissionen om en forenklet procedure for behandling af bestemte fusioner efter Rådets forordning (EF) nr. 139/2004 [(2)](#ntr2-C_2019287DA.01001201-E0002).

4.

Kommissionen opfordrer alle interesserede tredjeparter til at fremsætte eventuelle bemærkninger til den planlagte fusion.

Alle bemærkninger skal være Kommissionen i hænde senest 10 dage efter offentliggørelsen af denne meddelelse. Angiv altid referencen:

M.9518 — CPPIB/EQT/BNVC Group Holdings

Bemærkningerne kan sendes til Kommissionen pr. e-mail, fax eller brev. Benyt venligst følgende kontaktoplysninger:

| |
| --- |
| E-mail: COMP-MERGER-REGISTRY@ec.europa.eu |
| Fax +32 22964301 |
| Postadresse: |
| Europa-Kommissionen |
| Generaldirektoratet for Konkurrence |
| Registreringskontoret for fusioner |
| 1049 Bruxelles/Brussel |
| BELGIEN |

---

[(1)](#ntc1-C_2019287DA.01001201-E0001)  [EUT L 24 af 29.1.2004, s. 1](http://publications.europa.eu/resource/oj/JOL_2004_024_R_TOC) (»fusionsforordningen«).

[(2)](#ntc2-C_2019287DA.01001201-E0002)  [EUT C 366 af 14.12.2013, s. 5](http://publications.europa.eu/resource/oj/JOC_2013_366_R_TOC).

---